**Mór Városi Önkormányzat Képviselő-testületének**

**37/2020. (I.29.) határozata**

**az I. számú fogorvosi körzet tovább működtetéséről**

1. Mór Városi Önkormányzat képviselő-testülete a REGIA DENTAL Kft-vel (képviseli Ádám Zsolt ügyvezető) területi fogorvosi ellátási érdekből a 070096087 számú fogorvosi szolgálat praxis működtetésére vonatkozó – a határozat mellékletét képező – feladatellátási előszerződés megkötését jóváhagyja és felhatalmazza a polgármestert az előszerződés aláírására.
2. A képviselő testület felhatalmazza a polgármestert Dr. Malek Poor Mohammad Mehdi fogszakorvossal kötött megbízási szerződés 2020. március 31. napjával közös megegyezéssel történő megszüntetése aláírására.

Határidő: 2020.03.31.

Felelős: polgármester(Humánügyi Iroda)

Fenyves Péter Dr. Kovács Zoltán

polgármester jegyző

melléklet a 37/2020. (I. 29.) határozathoz

**FELADATELLÁTÁSI ELŐSZERZŐDÉS**

fogorvosi területi ellátási kötelezettség vállalására

amely létrejött

egyrészről: **Mór Városi Önkormányzat** (8060 Mór, Szent István tér 6.) képviseli: **Fenyves Péter polgármester**, mint Egészségügyi közszolgáltatásról gondoskodó szerv,

másrészről: **REGIA DENTAL Kft.** (cégjegyzékszám: Cg.: 07-09-023734.; adószám: 24321839-1-07 székhely: [8000 Székesfehérvár, Szekfű Gy. utca 12.](https://www.opten.hu/cegtar/cimlista/?caddrsearch=2%3B1236014A&caddrnovalchk=1&caddrsite=0) .) képviseli: **Ádám Zsolt** (szül.:. 1966.08.08., a.n: Mátay Katalin, állandó lakcím: 8096 Sukoró, Lankás utca 10.) személyes közreműködésre kötelezett orvos: **Dr. Naeem Daniyal** (orvosi nyilvántartási száma: 88113) Egészségügyi Szolgáltató között a területi ellátási kötelezettséggel járó fogorvosi feladatok (FIN kód: 070096087) ellátása tárgyában a Fejér Megyei Szent György Egyetemi Oktató Kórház működtetésében lévő, 8060 Mór, Kórház u 21. szám alatti feladat ellátási helyen;

1.) Szerződő Felek rögzítik, hogy „az egészségügyi alapellátásról szóló” 2015 évi CXXIII. törvény (továbbiakban Eü. tv.) 5.§ (1) bekezdésének b) pontjában meghatározott kötelező egészségügyi alapellátás biztosítása érdekében egymással feladatellátási szerződést kötnek a fogorvosi alapellátás területi kötelezettséggel történő biztosítása érdekében, a jelen előszerződésben rögzített feltételekkel.

2.) Mór Városi Önkormányzat, mint Egészségügyi közszolgáltatásról gondoskodó szerv – figyelemmel a szerződő felek 1) pontban rögzített kölcsönös szándékára – az Eü. tv. 5. § (1) bekezdés b) pontjában meghatározott feladat ellátását, a háziorvosi házi gyermekorvosi, és fogorvosi tevékenységről szóló 4/2000. (II.25.) EüM. rendelet (továbbiakban: EüM rendelet) 1. § (1) bekezdés b) pontja értelmében a jelen feladatellátási előszerződés alapján, az I. számú fogorvosi körzetet (FIN kódja: 070096087), területi ellátási kötelezettséggel átadja az Egészségügyi Szolgáltató részére, aki a feladat jogszabályokban és az egészségügyi szakmai szabályokban leírt tartalmú és színvonalas ellátására kötelezettséget vállal.

3.) A szerződő felek tudomásul veszik, hogy a feladatellátási szerződés akkor léphet hatályba, ha az előszerződés 2.) pontjában rögzített fogorvosi szolgálatra vonatkozóan az Egészségügyi Szolgáltató rendelkezik a Fejér Megyei Kormányhivatal Móri Járási Hivatal Népegészségügyi Osztály vagy annak mindenkori jogutódja által kiadott végleges működési engedéllyel, valamint egyéb, jogszabály által előírt hatósági engedélyekkel, továbbá a Nemzeti Egészségbiztosítási Alapkezelő Hivatalával, illetve annak mindenkori jogutódjával (továbbiakban: NEAK) megköti a finanszírozási szerződést.

4.) A területi ellátási kötelezettség alapján az Egészségügyi Szolgáltatóhoz tartozó, Mór város közigazgatási területén lévő körzet utcák és terek szerinti részletezését az előszerződés 1. sz. melléklete tartalmazza, amely tartalmilag azonos az NEAK finanszírozási szerződés mellékletében közölttel.

Egészségügyi Szolgáltató tudomásul veszi, hogy az Egészségügyi közszolgáltatásról gondoskodó szerv az ellátandó területek határait (utcajegyzékét) – az Eü. tv. 6 § (1) bekezdésében biztosított hatáskörében eljárva – az érdekeltek véleményének kikérése után – egyoldalúan a feladatellátási előszerződés, továbbá a megkötendő feladatellátási szerződés fennállása alatt is bármikor megváltoztathatja, azzal a megszorítással, hogy a döntést annak hatályba lépése előtt 3 hónappal köteles közölni az Egészségügyi Szolgáltatóval.

A körzetmódosítás miatt bekövetkezett, az orvost ért kár esetén a települési önkormányzat kártalanítási kötelezettséggel tartozik, amelynek megállapításánál figyelembe kell venni a fogorvosi szolgáltató által a finanszírozása keretében kapott egy éves összeget.

5.) Egészségügyi Szolgáltató a területi ellátási kötelezettségének úgy tesz eleget, hogy a személyes ellátási kötelezettség joga és terhe: Dr. Naeem Daniyal fogorvost (orvosi nyilvántartási szám: 88113) illeti, aki a minőségbiztosítási rendszer követelményeinek megfelelő, személyes ellátást nyújt az egészség megőrzése, a betegségek megelőzése és gyógyítása céljából, a mindenkor hatályos jogszabályok szerint.

6.) A Felek rögzítik, hogy az Egészségügyi Szolgáltató vállalja, hogy az alábbi rendelési időben dolgozik:

Hétfő: 09:00 - 15:00

Kedd: 09:00 -15:00

Szerda: 09:00 - 15:00 ( 09:00 – 11:00 iskolafogászat)

Csütörtök: 09:00 – 15:00

Péntek: 09:00 – 15:00.

7.) Egészségügyi Szolgáltató vállalja, hogy az általa foglalkoztatott (fog)orvos és munkatársai akadályoztatása (szabadság, betegség, stb.) esetén a helyettesítésről, az EüM rendelet 7. §-ában előírtaknak megfelelően – beleértve annak pénzügyi feltételeit maga gondoskodik. Munkavégzésben akkor minősül akadályozottnak, az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében: ”ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.”

Az orvos 10 munkanapot meghaladó távollétét köteles bejelenteni az önkormányzatnak, és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.

A személyes ellátási kötelezettséggel rendelkező Dr Naeem Daniyal helyettesítését ellátja:

1. Dr. Azari Ali (onysz: 82410) a Mór Kórház u. 21. szám alatti saját rendelőben.
2. Dr. Malek Poor Mohammad Mehdi (onysz: 82428) a Mór Kórház u. 21. szám alatti saját rendelőben.

8.) Az Egészségügyi közszolgáltatásról gondoskodó szerv ügyeletet nem működtet, ezért jelen előszerződés az ügyeletben történő részvételre vonatkozó rendelkezést nem tartalmaz.

9.) Egészségügyi Szolgáltató feladatait az általa működtetett fogorvosi rendelőben látja el. Egészségügyi Szolgáltató köteles a NEAK-kal kötött finanszírozási szerződésben meghatározott rendelési időt, a népegészségügyi szakigazgatási szerv engedélyében szereplő napi megosztás szerint betartani, az engedélyben meghatározott rendelőben rendelni.

10.) Egészségügyi Szolgáltató biztosítja a rendelőt, annak berendezéseit az EüM rendeletben előírt felszerelési tárgyakat, orvosi műszereket és eszközöket. Az Egészségügyi Szolgáltató köteles a nyomtatványok, fogászati anyagok, gyógyszerek, fertőtlenítőszerek, beszerzéséről gondoskodni.

A rendelőhelyiség fenntartásával, működtetésével kapcsolatos költségek viseléséről az Egészségügyi Szolgáltató és a rendelőhelyiség tulajdonosa külön megállapodásban rendelkeznek.

11.) Egészségügyi Szolgáltató vállalja, hogy tevékenységét jogszabályban előírt megfelelő szakképzettségű asszisztencia foglalkoztatásával folytatja, aki felett gyakorolja a munkáltatói jogokat. Fogászati asszisztens: Kronome Bettina nyilvántartási szám: 234901

12.) Az Egészségügyi közszolgáltatásról gondoskodó szerv tudomásul veszi, hogy a területen kívüli betegek ellátását Egészségügyi Szolgáltató a betegek által fizetett, jogszabályokban foglaltaknak megfelelő térítési díjért vállalja. A fogorvos köteles ellátni az ellátási területéhez tartozó körzetben lakó személyeket. A fogorvos köteles ellátni továbbá a rendelési idejében hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet.

13.) Egészségügyi Szolgáltató a foglalkoztatásában álló egészségügyi dolgozók szakmai képzéséről, továbbképzéséről maga gondoskodik és viseli annak költségeit.

14.) A szükséges eszközök, műszerek beszerzése, javítása, pótlása az Egészségügyi Szolgáltató feladata, minden egyéb működési költség az Egészségügyi Szolgáltatót terheli annak szolgáltatók felé történő megfizetésére Egészségügyi Szolgáltató kötelezettséget vállal.

15.) Egészségügyi Szolgáltató, a szolgálat működtetésére közvetlenül köt finanszírozási szerződést a NEAK-kal. Az Egészségügyi közszolgáltatásról gondoskodó szerv hozzájárul, hogy a NEAK a szolgálat finanszírozását Egészségügyi Szolgáltatóval közvetlenül bonyolítsa és a finanszírozási összeget közvetlenül a szolgáltató számlájára utalja.

16.) A feladatellátási szerződést a felek a 3.) pont figyelembevételével, de legkorábban 2020. április 1. napjától határozatlan időtartamra kötik.

17.) Szerződő felek egyezően kötelezettséget vállalnak arra, ha az ellátás helyszínének megváltozása, vagy egyéb, a feladatellátási szerződés teljesítését befolyásoló körülmények és a vonatkozó jogszabályi háttér megváltozása indokolja, a feladatellátási szerződést 30 napon belül felülvizsgálják és szükség szerint módosítják.

18) Az Egészségügyi Szolgáltató a működésével kapcsolatos felelősségbiztosítás körébe tartozó káresemények kapcsán kárfelelősséggel tartozik és köteles az e körben felmerülő károk megtérítésére.

19.) A felek határozatlan időre kötött feladatellátási szerződést - a másik félhez írásban intézett felmondással - az év végére szólóan megszüntethetik. A felmondási idő 6 (hat) hónap. A feladatellátási szerződés megszűnéséig a folyamatos ellátásról Egészségügyi Szolgáltató gondoskodik.

20.) Súlyos szerződésszegés esetén az Egészségügyi közszolgáltatásról gondoskodó szerv a szerződést azonnali hatállyal felmondhatja. Súlyos szerződésszegésnek minősül, ha az egészségügyi szolgáltató a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat. Az azonnali hatályú felmondás esetét a súlyos szerződésszegésen túlmenően akkor kell alkalmazni, ha a NEAK a finanszírozási szerződést felmondja, a népegészségügyi szakigazgatási szerv a működési engedélyt visszavonja, vagy ha a Magyar Orvosi Kamara a tagjai sorából a vállalkozásban személyesen közreműködő fogorvost kizárta, illetve ha a fogorvos önálló egészségügyi tevékenység végzésére való jogosultságát bármely okból elveszti.

21.) Jelen előszerződésben nem szabályozott kérdésekben a Ptk. az önálló orvosi tevékenységről szóló 2000. évi II. törvény, valamint az önálló orvosi tevékenységről szóló 2000. évi II. végrehajtásáról szóló 313/2011. (XII.23.) Korm. rendelet, a háziorvosi, házi gyermekorvosi és fogorvosi tevékenységről szóló 4/2000. (II.25.) Eü. M. rendelet, valamint az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet rendelkezéseit kell alkalmazni.

22.) Az Egészségügyi Szolgáltatások teljesítéséhez szükséges adatokat, a korábbi területi ellátási kötelezettségű ellátást biztosító köteles átadni az Egészségügyi Szolgáltatónak.

23.) Jelen előszerződést Mór Városi Önkormányzat Képviselő-testülete – mint Egészségügyi közszolgáltatásról gondoskodó szerv – ……../2020. (I.29.) Kt. határozatával jóváhagyta.

24.) Alulírott szerződött felek az előszerződést elolvasás és értelmezés után, mint akaratukkal mindenben egyezőt jóváhagyólag írták alá.

Mór, 2020. február „ .”

…………………………………… ………………………………………………

**Mór Városi Önkormányzat REGIA DENTAL Kft**

mint Egészségügyi közszolgáltatásról mint Egészségügyi Szolgáltató

gondoskodó szerv képviseli képviseli

**Fenyves Péter Ádám Zsolt**

polgármester ügyvezető

Mór, 2020. február „ .”

Jogi ellenjegyző: …………………………….. pénzügyi ellenjegyző: ……………………

**Dr. Kovács Zoltán Frey Attiláné**

jegyző pénzügyi irodavezető

1. melléklet a feladat-ellátási előszerződéshez

I. sz.

FOGÁSZATI KÖRZET

Agyag u. Kiserdő u.

Alkotmány u. Kiserdő dűlő

Arany János u. Kisfaludy György u.

Árki u. Kórház u.

Árki puszt Május 1. u.

Árpád u. Napsugár u.

Bajcsy-Zsilinszky u. Pince u.

Bányász u. Pincesor u.

Csókakői u. Széchenyi u.

Csókakői dűlő Szilágyi E. u.

Dózsa Gy. u. 37-től végig Táncsics Mihály u.

Dózsa Gy. u. 50-től végig Téglás köz

Erzsébet tér Úttörő u.

Ezerjó u. Vámos köz

Hársfa u. Vénhegyi u.

Hegy u. Zrínyi M u.

Hunyadi u. Pitypang Óvoda

Ifjúság u. Radnóti Miklós Általános Iskola

Jószerencsét u. Szt. Erzsébet Általános Iskola

Pusztavám